《木兰花慢 其一 西斋坐雨，威如书至》
清代·朱祖谋

露凉花堕夕，浅秋在，水西阑。看照鬓清波，疏人翠箑，惯得幽单。

更残。睡迟病枕，有哀蛩、和笛咽尊前。独客慵忺越酝，故人新费吴笺。

居然。画扇好青山。邀梦发苍颜。奈秋鸿踪迹，江蓠易撷，津柳难攀。

愁端。背镫自理，过中年、禁得雨声閒。莫道沧江岁晚，惊尘不到鸥边。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。